《宾阳八景 其七 葛岩消暑》
明代·梁鱼

葛仙去后留丹室，人来一乐百忧失。火枣交梨不复存，丹崖翠壁如前日。

一泓流水静无尘，半榻松风清彻骨。不徒消暑誇尽欢，更与群黎洗蒸郁。

作者简介：梁鱼，字克龙。顺德人。明宪宗成化七年（一四七一）举人。官广西平乐知县。孝宗弘治十四年（一五〇一）迁宾州知州。后为部使者所斥，遂拂衣归。明郭棐撰《粤大记》卷二〇有传。